ระเบียบกรุงเทพมหานครระเบียบกรุงเทพมหานครว่าด้วยวิธีปฏิบัติให้เป็นไปตามกฎกระทรวงผังเมืองรวมกรุงเทพมหานครพ.ศ.๒๕๔๙ โดยที่ได้มีการประกาศใช้กฎกระทรวงให้ใช้บังคับผังเมืองรวมกรุงเทพมหานครพ.ศ. ๒๕๔๙ ออกตามความในพระราชบัญญัติการผังเมือง พ.ศ. ๒๕๑๘กำหนดให้ใช้บังคับผังเมืองรวมในท้องที่กรุงเทพมหานครอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยวิธีปฏิบัติให้เป็นไปตามกฎกระทรวงผังเมืองรวมกรุงเทพมหานครพ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ให้ยกเลิกระเบียบกรุงเทพมหานครว่าด้วยวิธีปฏิบัติเกี่ยวกับการอนุญาตก่อสร้างอาคารหรือประกอบกิจการในเขตผังเมืองรวมกรุงเทพมหานครพ.ศ. ๒๕๓๕บรรดาระเบียบข้อบังคับหรือประกาศอื่นใดที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งประกาศเพื่อปฏิบัติการให้เป็นไปตามระเบียบนี้หมวด๑ข้อความทั่วไป ข้อ ๕ในระเบียบนี้กฎกระทรวงผังเมืองรวมกรุงเทพมหานครหมายความว่า กฎกระทรวงให้ใช้บังคับ ผังเมืองรวมกรุงเทพมหานคร พ.ศ. ๒๕๔๙ออกตามความในพระราชบัญญัติการผังเมือง พ.ศ. ๒๕๑๘หนังสือแจ้งการใช้ประโยชน์ที่ดินหมายความว่า หนังสือแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินในเขตผังเมืองรวมกรุงเทพมหานครใบอนุญาต หมายความว่าใบอนุญาตก่อสร้าง ดัดแปลงใช้หรือเปลี่ยนการใช้อาคารตามกฎหมายว่าด้วยการควบคุมอาคารและใบอนุญาตประกอบกิจการตามกฎหมายว่าด้วยการสาธารณสุขข้อ ๖กฎกระทรวงผังเมืองรวมกรุงเทพมหานครกำหนดการใช้ประโยชน์ที่ดินแบ่งออกเป็น๖.๑ การอยู่อาศัย๖.๒ การพาณิชยกรรม๖.๓ การอุตสาหกรรม๖.๔ การคลังสินค้า๖.๕ การอนุรักษ์ชนบทและเกษตรกรรม๖.๖ การเกษตรกรรมหรือเกี่ยวข้องกับเกษตรกรรม๖.๗ การอนุรักษ์และส่งเสริมเอกลักษณ์ศิลปวัฒนธรรม๖.๘ สถาบันราชการ การสาธารณูปโภคและสาธารณูปการ๖.๙ กิจการอื่นให้ใช้ได้ไม่เกินร้อยละ ๕หรือร้อยละ ๑๐ ของที่ดินแต่ละประเภทในแต่ละบริเวณตามที่กำหนดไว้ในกฎกระทรวงผังเมืองรวมกรุงเทพมหานครหมวด๒การก่อสร้างดัดแปลง ใช้หรือเปลี่ยนการใช้อาคาร ข้อ ๗การขออนุญาตหรือการแจ้งตามกฎหมายว่าด้วยการควบคุมอาคารเพื่อกิจการตามที่กำหนดในข้อ ๖ ให้ผู้ขออนุญาต หรือผู้แจ้งแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินตามแบบหนังสือแจ้งการใช้ประโยชน์ที่ดิน(แบบ ผมร.1) พร้อมกับการยื่นขออนุญาตหรือการแจ้งต่อเจ้าพนักงานท้องถิ่น ณ สำนักงานเขตหรือสำนักการโยธา แล้วแต่กรณีข้อ ๘การพิจารณาการขออนุญาตหรือการแจ้งเพื่อกิจการตามที่กำหนดในข้อ๖.๑ - ๖.๘ ให้สำนักงานเขตหรือสำนักการโยธา แล้วแต่กรณีตรวจสอบหนังสือแจ้งการใช้ประโยชน์ที่ดินให้ถูกต้องตามกฎกระทรวงผังเมืองรวมกรุงเทพมหานครเพื่อนำมาประกอบการพิจารณาออกใบอนุญาตหรือการออกหนังสือแจ้งข้อทักท้วงกรณีการแจ้งตามกฎหมายว่าด้วยการควบคุมอาคารข้อ ๙การพิจารณาการขออนุญาตหรือการแจ้งเพื่อกิจการอื่นตามที่กำหนดในข้อ๖.๙ ให้สำนักงานเขตหรือสำนักการโยธา แล้วแต่กรณีตรวจสอบหนังสือแจ้งการใช้ประโยชน์ที่ดินให้ถูกต้องตามกฎกระทรวงผังเมืองรวมกรุงเทพมหานครและตรวจสอบจำนวนพื้นที่คงเหลือการใช้ประโยชน์ที่ดินเพื่อกิจการอื่นของที่ดินในบริเวณที่ขออนุญาตก่อนการพิจารณาออกใบอนุญาตหรือการออกหนังสือแจ้งข้อทักท้วงกรณีการแจ้งตามกฎหมายว่าด้วยการควบคุมอาคารข้อ ๑๐การพิจารณาตรวจสอบความถูกต้องตามข้อ๘ และข้อ ๙หากสำนักงานเขตหรือสำนักการโยธามีปัญหาในการพิจารณาการใช้ประโยชน์ที่ดินให้มีหนังสือหารือสำนักผังเมืองพร้อมรายละเอียดและหลักฐานการแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินภายใน๗ วัน นับแต่วันที่ได้รับคำขออนุญาตหรือวันที่ได้รับแจ้งและให้สำนักผังเมืองพิจารณาตรวจสอบและแจ้งเรื่องกลับภายใน๗ วันหมวด๓การประกอบกิจการตามกฎหมายว่าด้วยการสาธารณสุข ข้อ ๑๑การขออนุญาตหรือการแจ้งประกอบกิจการตามกฎหมายว่าด้วยการสาธารณสุขที่กำหนดในข้อ๖ ให้ผู้ขออนุญาตหรือผู้แจ้ง แจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินตามแบบหนังสือแจ้งการใช้ประโยชน์ที่ดิน(แบบ ผมร.1) พร้อมกับการยื่นขออนุญาต หรือการแจ้งประกอบกิจการต่อเจ้าพนักงานท้องถิ่นณ สำนักงานเขตข้อ ๑๒การพิจารณาการขออนุญาตหรือการแจ้งประกอบกิจการตามที่กำหนดในข้อ๖.๑ - ๖.๘ ให้สำนักงานเขตตรวจสอบหนังสือแจ้งการใช้ประโยชน์ที่ดิน (แบบ ผมร.1)ให้ถูกต้องตามกฎกระทรวงผังเมืองรวมกรุงเทพมหานครเพื่อนำมาประกอบการพิจารณาออกใบอนุญาตให้ประกอบกิจการตามกฎหมายว่าด้วยการสาธารณสุขข้อ ๑๓การพิจารณาการขออนุญาตหรือการแจ้งประกอบกิจการตามที่กำหนดในข้อ๖.๙ ให้สำนักงานเขตตรวจสอบหนังสือแจ้งการใช้ประโยชน์ที่ดิน (แบบ ผมร.1)ให้ถูกต้องตามกฎกระทรวงผังเมืองรวมกรุงเทพมหานครและตรวจสอบจำนวนพื้นที่คงเหลือของการใช้ประโยชน์ที่ดินเพื่อกิจการอื่นของที่ดินในบริเวณที่ขออนุญาตก่อนการพิจารณาออกใบอนุญาตหรือหนังสือรับรองการแจ้งให้ประกอบกิจการตามกฎหมายว่าด้วยการสาธารณสุขข้อ ๑๔การพิจารณาตรวจสอบความถูกต้องตามข้อ๑๒ และข้อ ๑๓หากสำนักงานเขตมีปัญหาในการพิจารณาการใช้ประโยชน์ที่ดินให้มีหนังสือหารือสำนักผังเมืองพร้อมรายละเอียดและหลักฐานการแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินภายใน๗ วัน นับแต่วันที่ได้รับคำขออนุญาตหรือการแจ้งประกอบกิจการและให้สำนักผังเมืองพิจารณาตรวจสอบและแจ้งเรื่องกลับภายใน ๗ วันหมวด๔การรายงานการใช้ประโยชน์ที่ดินหรือเปลี่ยนแปลงการใช้ประโยชน์ที่ดิน ข้อ ๑๕เมื่อได้ออกใบอนุญาตหรือออกใบรับแจ้งสำหรับการแจ้งและสำนักงานเขตหรือสำนักการโยธาแล้วแต่กรณีตรวจสอบเห็นว่าไม่มีข้อทักท้วง หรือพ้นกำหนดระยะเวลาที่อาจทักท้วงได้ตามมาตรา ๓๙ตรีแห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕โดยไม่ใช่กรณีตามมาตรา ๓๙ ตรี วรรค ๓ (๑) (๒) และ (๓)และหรือได้ออกใบอนุญาตหรือหนังสือรับรองการแจ้งให้ประกอบกิจการตามพระราชบัญญัติการสาธารณสุขพ.ศ. ๒๕๓๕ แล้ว ให้สำนักงานเขตและสำนักการโยธา ดำเนินการดังนี้๑๕.๑ กรณีเกี่ยวกับการใช้ประโยชน์ที่ดินเพื่อกิจการตามที่กำหนดในข้อ๖.๑ - ๖.๘ ให้ส่งสำเนาหนังสือแจ้งการใช้ประโยชน์ที่ดิน (แบบ ผมร.1)พร้อมเอกสารประกอบการแจ้งให้สำนักผังเมืองภายในวันที่ ๑๕ ของเดือนถัดไป๑๕.๒กรณีเกี่ยวกับการใช้ประโยชน์ที่ดินเพื่อกิจการตามที่กำหนดในข้อ ๖.๙ ให้ส่งสำเนาหนังสือแจ้งการใช้ประโยชน์ที่ดิน(แบบ ผมร.1) พร้อมเอกสารประกอบการแจ้งให้สำนักผังเมืองภายในวันอังคารของทุกสัปดาห์หากมีการเปลี่ยนแปลงพื้นที่การใช้ประโยชน์ที่ดินจากที่ได้รับอนุญาตหรือแจ้งไว้ให้สำนักงานเขตหรือสำนักการโยธาแล้วแต่กรณี แจ้งให้สำนักผังเมืองทราบ ภายในกำหนดเวลาตามวรรคหนึ่งข้อ ๑๖เมื่อสำนักผังเมืองได้รับข้อมูลหนังสือแจ้งการใช้ประโยชน์ที่ดินตามข้อ๑๕ แล้วให้ดำเนินการดังนี้๑๖.๑รวบรวมและรายงานจำนวนการใช้ประโยชน์ที่ดินตามข้อ ๑๕.๑ เสนอให้ผู้ว่าราชการกรุงเทพมหานครเพื่อทราบอย่างน้อยทุก๓ เดือน หรือตามที่ผู้ว่าราชการกรุงเทพมหานครกำหนด๑๖.๒ รวบรวมจำนวนการใช้ประโยชน์ที่ดินตามข้อ ๑๕.๒และแจ้งจำนวนคงเหลือของที่ดินที่อาจใช้เพื่อกิจการอื่นแก่สำนักงานเขตและสำนักการโยธา ทราบภายในวันศุกร์ของทุกสัปดาห์เพื่อประกอบการพิจารณาอนุญาตต่อไป และรายงานการใช้ประโยชน์ที่ดินเพื่อกิจการอื่นในเขตผังเมืองรวมกรุงเทพมหานครเสนอผู้ว่าราชการกรุงเทพมหานครเพื่อทราบอย่างน้อยทุกวันที่๑ ของเดือนหรือตามที่ผู้ว่าราชการกรุงเทพมหานครกำหนดการรวบรวมจำนวนการใช้ประโยชน์ที่ดินตามวรรคหนึ่งในกรณีของการอนุญาตหรือการแจ้งให้ประกอบกิจการตามกฎหมายว่าด้วยการสาธารณสุขให้สำนักผังเมืองตรวจสอบการใช้ประโยชน์ที่ดินให้ถูกต้องหมวด๕การตรวจสอบและการดำเนินการแก่ผู้ฝ่าฝืน ข้อ ๑๗ให้สำนักงานเขต สำนักการโยธาสำนักผังเมือง ตรวจสอบการใช้ประโยชน์ที่ดินและอาคารให้เป็นไปตามข้อกำหนดในกฎกระทรวงผังเมืองรวมกรุงเทพมหานครข้อ ๑๘กรณีตรวจสอบพบว่ามีการใช้ประโยชน์ที่ดินฝ่าฝืนข้อกำหนดในกฎกระทรวงผังเมืองรวมกรุงเทพมหานครให้สำนักงานเขตรวบรวมหลักฐานเพื่อร้องทุกข์ต่อพนักงานสอบสวนสถานีตำรวจนครบาลท้องที่ในกรณีพบว่ามีการกระทำความผิดตามกฎหมายอื่นที่อยู่ในอำนาจหน้าที่ของกรุงเทพมหานครด้วยให้ดำเนินการไปในคราวเดียวกันข้อ ๑๙เมื่อสำนักงานเขตได้ร้องทุกข์แล้วให้แจ้งผลให้สำนักผังเมืองทราบโดยด่วนข้อ ๒๐ให้สำนักงานเขตติดตามรายงานผลการดำเนินคดีจากสถานีตำรวจนครบาลท้องที่ทุก๓ เดือนเมื่อการดำเนินคดีแก่ผู้ฝ่าฝืนข้อกำหนดในกฎกระทรวงผังเมืองรวมกรุงเทพมหานครถึงที่สุดแล้วให้แจ้งผลให้สำนักผังเมืองทราบหมวด๖เบ็ดเตล็ด ข้อ ๒๑ผู้ประสงค์จะใช้ประโยชน์ที่ดินหรือเปลี่ยนแปลงการใช้ประโยชน์ที่ดินนอกเหนือที่กำหนดไว้ในหมวด ๒ และหมวด ๓ให้แจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินตามแบบหนังสือแจ้งการใช้ประโยชน์ที่ดิน(แบบ ผมร.1) ณ สำนักงานเขตท้องที่โดยให้สำนักงานเขตและหน่วยงานที่เกี่ยวข้องดำเนินการตามหมวด ๒ หมวด ๓ หมวด ๔ และหมวด ๕ โดยอนุโลมข้อ ๒๒ในกรณีที่เจ้าหน้าที่ฝ่าฝืนระเบียบนี้ให้ผู้บังคับบัญชาพิจารณาโทษทางวินัยตามควรแก่กรณีข้อ ๒๓ในกรณีที่มีเหตุพิเศษสมควรปฏิบัติเป็นอย่างอื่นหรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นกรณีไปประกาศณ วันที่ ๓ พฤศจิกายน พ.ศ. ๒๕๔๙อภิรักษ์โกษะโยธินผู้ว่าราชการกรุงเทพมหานคร[เอกสารแนบท้าย]๑.หนังสือแจ้งการใช้ประโยชน์ที่ดินหรือเปลี่ยนแปลงการใช้ประโยชน์ที่ดินในเขตผังเมืองรวมกรุงเทพมหานคร(แบบ ผมร.1)(ดูข้อมูลจากภาพกฎหมาย)โสรศ/ผู้จัดทำ๒๓สิงหาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๙๔ ง/หน้า ๒๐/๘ สิงหาคม ๒๕๕๐